Førby Sø er en 47 ha stor sø beliggende i Nationalpark Thy, sydøst for Nørre Vorupør i Hundborg Sogn i Thisted Kommune. Ved østenden af søen ligger den lille bebyggelse Førby; Syd for søen ligger Stenbjerg Klitplantage, og mod nord Ålvande Klithede med lavtliggende våde klitlavninger og lobeliesøer i mosaik med klitheder Den er en del af Natura 2000 område nr. 26 Ålvande Klithede og Førby Sø og EF-Fuglebeskyttelsesområde nr. 17. Området i alt 1144 hektar med søens areal, blev fredet i 1977.